Diari Oficial de la Generalitat Valenciana


Sumari del DOGV 3611, del 25-10-1999 (1999/9027)

ORDRE de 18 d'octubre de 1999, de la Conselleria d'Ocupació, per la qual s'assignen crèdits disponibles consignats en l'Ordre d'11 de març de 1999, per la qual es publiquen les línies de crèdit i els imports globals màxims destinats a la concessió d'ajudes previstes en el Pla d'Actuacions per a la Millora de l'Ocupació Rural (PAMER VI) per a l'exercici 1999.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3611

Data del DOGV
:   25-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9027


Data del document
:   18-10-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * mà d'obra agrícola
    * suport econòmic
    * ajuda pública
    * ajuda a l'agricultura
    * creació d'ocupació

ORDRE de 18 d'octubre de 1999, de la Conselleria d'Ocupació, per la qual s'assignen crèdits disponibles consignats en l'Ordre d'11 de març de 1999, per la qual es publiquen les línies de crèdit i els imports globals màxims destinats a la concessió d'ajudes previstes en el Pla d'Actuacions per a la Millora de l'Ocupació Rural (PAMER VI) per a l'exercici 1999. [1999/M9027]
  
Amb data 4 de desembre de 1998 va ser publicada en el Diari Oficial de la Generalitat Valenciana l'Ordre de 26 de novembre de 1998, de la Conselleria d'Ocupació, Indústria i Comerç, per la qual s'estableix el Pla d'Actuacions per a la Millora de l'Ocupació Rural (PAMER VI), per a l'exercici 1999.
  
Posteriorment va ser publicada l'Ordre d'11 de març de 1999, de la Conselleria d'Ocupació, Indústria i Comerç, per la qual es publiquen les línies de crèdit i els imports globals màxims destinats a la concessió d'ajudes previstes en el Pla d'Actuacions per a la Millora de l'Ocupació Rural (PAMER VI) per a l'exercici de 1999.
  
Valorades les peticions formulades, i després d'haver-se resolt les ajudes fins a esgotar la dotació inicial, s'hi han produït minoracions com a conseqüència de l'alteració de les circumstàncies dels projectes aprovats, com ara l'incompliment de condicions i terminis establits en la resolució, la falta de justificació de les despeses realitzades i d'altres, que han generat un crèdit disponible en la línia pressupostària 404 del Programa 322.10 de Pressupostos de la Generalitat Valenciana per a 1999. Es fa necessari utilitzar crèdits que han quedat disponibles com a conseqüència de les indicades minoracions, a fi de satisfer la demanda d'altres sol·licituds valorades positivament que no havien pogut ser ateses.
  
En virtut d'això i de conformitat amb el que s'ha establit en la disposició addicional primera de l'Ordre de 26 de novembre de 1998, de la Conselleria d'Ocupació, Indústria i Comerç,
  
ORDENE
  
Article 1
  
Assignar crèdit per import de 9.000.000 de pessetes que es trobava disponible en la línia 404/000/99 (codi comptable 2445) del programa 322.10, en la secció 13, com a conseqüència de minoracions d'ajudes concedides d'acord amb l'Ordre de 26 de novembre de la Conselleria d'Ocupació, Indústria i Comerç, per la qual s'estableix el Pla d'Actuacions per a la Millora de l'Ocupació Rural (PAMER VI), per a destinar-lo a atendre altres sol·licituds presentades a l'empara de la indicada ordre.
  
Article 2
  
El règim de justificació i liquidació de les ajudes serà l'establit en l'Ordre de 26 de novembre de 1998, i s'amplia el termini màxim per a presentar la documentació justificativa fins al 21 de novembre de 1999.
  
València, 18 d'octubre de 1999
  
El conseller d'Ocupació,
  
RAFAEL BLASCO CASTANY